

**2. Festival maslina u Zagrebu 2017.**

**Poziv na prodajnu izložbu na 2. Festivalu maslina u Zagrebu 2016.**

U organizaciji Zagrebačkog maslinarskog instituta, dana 4. i 5. veljače 2017., održat će se 2. Festival maslina u Zagrebu. Uspjeh prošlogodišnjeg 1. Festivala maslina u Zagrebu dodatno nas potiče i motivira da organiziramo još bolju i uspješniju manifestaciju u kojoj ćete, nadamo se, sudjelovati i uživati. Prvi festival imao je posjećenost od nekoliko tisuća ljudi, te smatramo da je to vrlo dobra prilika za promociju Vaših maslinovih ulja i proizvoda od maslina.

Festival će se održati u Kongresnom centru Zagrebačkog velesajma, te je kao i prošle godine predviđena prodajna izložba maslinovog ulja i drugih proizvoda od maslina, održavat će se vođene degustacije ulja, radionice vezane za kulinarstvo i maslinova ulja, kao i sadržajan stručni skup. Cijela manifestacija bit će adekvatno medijski popraćena uz medijsko pokroviteljstvo „Hanza medije“ (Jutarnji list, Slobodna Dalmacija, Maslina) i informiranje putem elektroničkih medija.

Pozivamo Vas da nam se pridružite i sudjelujete u prodajnoj izložbi, te se građanima grada Zagreba predstavite sa svojim proizvodima.

**Veličina osnovnog izložbenog prostora za vrijeme trajanja Festivala je 4m2. Cijena uređenog izložbenog prostora za dva dana festivala je 800,00 HRK, s napomenom da prijave i uplate primamo do 15. siječnja 2017. na račun udruge:**

**IBAN: HR8224840081105771810, model HR99.**

Nakon navedenog datuma nećemo biti u mogućnosti garantirati prihvaćanje Vaše prijave, odnosno, ako bude dostupnih lokacija, zbog logističkih razloga cijena će biti uvećana na 900,00 HRK.

**Također, postoji mogućnost korištenja i većeg prostora po cijeni od 200 HRK/m2.**

**Svako dodatno oglašavanje, pozicioniranje panoa i sličnih reklamnih rekvizita izvan zakupljenog štanda, potrebno je usuglasiti s organizatorom Festivala.**

Za dodatne mogućnosti izlaganja, te pitanja vezana uz prodajnu izložbu, molim Vas obratite se gđi Jacinti Vuković na:

Tel.: 098 463 785, E-mail: jacinta.vukovic@synovia-solutions.com

ili g. Renatu Balenu,
Tel.: 098 383 007, E-mail: renbalen1@gmail.com



Više informacija kao i naknadne obavijesti o Festivalu možete pronaći na www.zagreboliveinstitute.hr. Za sva dodatna pitanja slobodno nam se obratite na info@zagreboliveinstitute.hr ili na adresu udruge.

Krunoslav Kovačević,

predsjednik udruge Zagrebački maslinarski institut

**2. Festival maslina u Zagrebu 2017.**

**Termin održavanja Festivala: subota 4. veljače i nedjelja 5. veljače 2017.**

**Mjesto održavanja: Zagrebački velesajam, Kongresni centar**

**Organizator festivala: Zagrebački maslinarski institut**

Augusta Šenoe 37, Mala Gorica, 10.431 Sveta Nedjelja

IBAN: HR8224840081105771810, model HR99